Pärast põhikursuse lõpetamist seisab kõigil värsketel ohvitseridel ees teenistus rühmaülemana - 30 mehe juhina, kes vas­tutab nende väljaõppe ja eduka teenistuse eest. Esimene ametikoht ohvitserina nõuab vahetut tegelemist sõduritega ning annab suurepärase võimaluse  rakendada kõike seda, mis sõjakoolis omandatud. Teenis­tus ohvitserina on täis pidevaid väljakut­seid ning uusi ülesandeid tuleb käsitleda kui võimalust enese arendamiseks.